
СМЕРНИЦЕ 
ЗА ПОДНОСИОЦЕ ПРЕДЛОГА ПРОГРАМА / ПРОЈЕКТА
на Конкурс за финансирање и суфинансирање

програма/ПРОЈЕКТА ОД ЈАВНОГ ИНТЕРЕСА за ИМПЛЕМЕНТАЦИЈУ  Локалног плана акције за децу града Крушевца за 2025. годину
1.УВОД
Град Крушевац је донео  Локални плана акције за децу града Крушевца за период од 2019.– 2025. године , у циљу континуираног обезбеђивања услова за квалитетнији и садржајнији живот деце нашег Града. 

Локални планови су засновани на кључним принципима и садрже основне компоненте националног плана акције за децу:

· Социјална заштита по мери деце
· Здравство 
· Квалитетно  васпитање и образовање за сву децу
· Унапређење културе. информисања и  физичке културе
· Унапређење положаја и права деце са сметњама у развоју 
Основни циљ примене Локалног плана акције за децу града Крушевца (у даљем тексту ЛПА за децу)  јесте да се дефинишу стратешки циљеви, реалне и мерљиве активности  које би се заснивале на свеобухватној анализи стања и укључивале све сегменте живота деце и подизање нивоа свести чланова друштва о стању деце и њиховим потребама. 
Локални план акције за децу града Крушевца можете погледати и преузети на сајту Града Крушевца krusevac.ls.gov.rs.
За  пројекте по овом Конкурсу средства су панирана  Одлуком о буџету Града Крушевца  за 2025.годину, позиција 25, конто 481941 – дотације осталим удружењима грађана- имплементација ЛПА за децу , у укупном износу од 1.500.000,00динара.
2. ПРАВИЛА КОНКУРСА

Ова упутства представљају правила за подношење, селекцију и спровођење програма / пројеката који се финансирају у оквиру овог дела конкурса. У овом поглављу налазе се инструкције везане за следеће групе критеријума:

· Тип организације која може да се пријави за доделу средстава,

· Партнерство и критеријуми које се односе на партнере,

· Садржај пројекта за који се могу доделити средства,

· Врсте трошкова који се могу укључити у буџет пројекта                                                                                                                                                                                                                                                                                                                                                                                                                  
2.1. Критеријуми за подносиоца пријаве: ко може да конкурише?
На Конкурс се могу пријавити удружења грађана чије је седиште или огранак регистровано   на територији града Крушевца и која обављају делатности на подручју града, чије активности доприносе реализацији ЛПА за децу у складу са стратешким циљевима.
Приоритет ће имати програми/пројекти удружења грађана на територији града Крушевца који документују:
1. иновативност програма/пројекта( начин реализације активности/методе/средства....) , у односу на претходне године подношења и предходно реализоване пројекте у локалној заједници,
2.да могу да демонстрирају капацитете за вођење пројеката и програма за децу кроз адекватне референце;

3.да могу да обезбеде кроз реализацију пројектних или програмских активности јасно мерљиве резултате у односу на предложене трошкове који су дефинисани у Смерницама конкурса;

4.да имају висок степен успешности реализацији предвиђених пројектних активности уколико су већ добијали средства од Града Крушевца

5.да покажу спремност да граде партнерске односе са јавним или  цивилним сектором.
Подносиоци пријава и њихови формални партнери неће моћи да учествују на овом Конкурсу, нити ће им се додељивати средства у следећим околностима:

· уколико су под банкротом или стечајем/ликвидацијом,

· уколико су криви за непрофесионално понашање које може да се докаже, које је установљено на основу података града Крушевца  из претходне сарадње,

· уколико нису испунили уговорне обавезе везане за пројекте финансиране од стране града Крушевца на основу конкурса расписаних током раних година
као и уколико се током трајања Конкурса установи:

· да подносилац подлеже сукобу интереса - под сукобом интереса подразумева се постојање приватног интереса подносиоца који утиче или може утицати на вршење његове функције у пројекту, као и постојање јавне функције подносиоца пријаве која утиче или може утицати на његову функцију у пројекту, на саму пријаву односно пројекат,

·  да је у оквиру поднете документације погрешно тумачио или поднео криве информације, које је Комисија  за имплементацију ЛПА за децу града Крушевца тражила као услов за учествовање у Конкурсу за подношење програма/пројеката, или није обезбедио тражене информације;

· да је покушао да дође до поверљивих информација или да утиче на Комисију  за имплементацију ЛПА за децу града Крушевца одабира програма/пројеката овог или претходних конкурса за подношење предлога пројеката
2.2. Партнерство и критеријуми који се односе на партнере
Подносиоци пријава могу да делују у сарадњи са партнерским организацијама, према следећим наводима. 
Партнери подносиоца пријаве учествују у писању и реализацији пројекта, и за њихове трошкове важе исти критеријуми као и за трошкове које ће направити Корисник средстава. Због тога они морају да задовоље критеријуме који важе за подносиоце пријава и да имају потписану и оверену изјаву партнера, као и дефинисану структуру партнерства (Прилог број 1. Структура партнерства;. Изјава партнера пројекта). 

Подносилац пријаве се појављује као водећа организација и, уколико буде одабран, као уговорна страна («Корисник»). 

Партнери на реализацији програма/пројеката могу бити: удружења грађана као и организације које припадају јавном сектору. 
2.3. Критеријуми везани за садржај пројеката за које се може поднети пријава
Садржај програма/пројекта мора бити у складу са циљевима Конкурса наведеним у Уводу, а у складу са активностима, надлежностима су дефинисани у оквиру Локалног плана акција за децу.
Очекује се да сви програми/пројекти буду видљиви у јавности како би се омогућила већа информисаност и укљученост.

Приоритет ће имати програми/пројекти који:

· ће бити реализовани у партнерству са организацијама јавног и цивилног сектора, установама 

· активно укључују већи број деце, а нарочито деце који до сада нису били обухваћена предходним пројектима
· предност ће имати програми/пројекти код којих су на минимум сведени административно-технички трошкови који се односе на људске ресурсе, путне трошкове, и оперативне трошкове.
Неопходно је да програми/пројекти буду техничко-финансијски спроводљиви, као и да имају јасно приказану логику односа квалитета пројекта кроз дефинисане активности, претпостављене циљеве пројекта, квалитета индикатора и висине трошкова.
Максимално трајање пројекта је до  10.12.2025. године.
2.4. Критеријуми везани за трошкове који се могу укључити у буџет
Само се “прихватљиви трошкови” могу узети у обзир за пројектна средства. Финансијски план је стога и процена трошкова и горња граница “прихватљивих трошкова”. Истовремено, приликом дефинисања Финансијског плана треба имати у виду и планиране резултате, обзиром да ће се приликом евалуације вредновати однос између тражених средстава и планираних резултата. 
У интересу сваког подносиоца пријаве  је да обезбеди реалан Финансијски план са што повољнијим ценама.
Прихватљиви трошкови

Сходно правилима овог Конкурса, да би били прихватљиви, трошкови морају да:

- буду неопходни за извођење пројекта;

- буду стварни трошкови Корисника пројекта током периода реализације пројекта;

- током реализације пројекта буду евидентирани у обрачунима или пореским документима Корисника, буду препознатљиви и проверљиви, и подржани оригиналном документацијом на основу чијих оверених копија се правдају.
У складу са наведеним условима и уз поштовање процедура за доделу уговора, прихватљиви трошкови укључују:
· трошкове  набавке услуга, који одговарају тржишним ценама,

· трошкови угоститељских услуга (које за организацију активности подразумевају послужење кафе, воде, чаја, сока и евенутално сендвича),

· трошкове потрошног материјала потребног за реализацију пројекта,

· остале трошкове који директно произилазе из предложених активности: информисање, оглашавање, штампање, трошкове организације округлих столова и сл., евалуација пројекта, укључујући трошкове финансијских услуга (банкарских провизија),

· трошкове путовања у земљи за особе које учествују у пројекту,

· трошкови ПДВ-а.

Неприхватљиви трошкови - следећи трошкови се неће покривати из финансијског плана пројекта:

· покривање губитака или дуговања;

· пристигле пасивне камате;

· куповина земље или зграда или реновирање просторија;

· ставке које се већ финансирају из других пројеката.

3. КАКО СЕ ПРИЈАВИТИ И ПО КОЈОЈ ПРОЦЕДУРИ
3.1.Пријављивање предлога програма /пројеката: основна и обавезна пратећа документација

Конкурсна документација може се преузети на званичној Интернет презентацији Града Крушевца на адреси krusevac.ls.gov.rs
Основна документација  

· Образац број 1. – Пријава на  Kонкурс за финансирање и суфинансирање програма/пројеката од јавног интереса за имплементацију Локалног  плана акције  за децу  града Крушевца за 2025. годину
· Образац број 2. – Наративни буџет Kонкурса за финансирање и суфинансирање програма/пројеката од јавног интереса за имплементацију Локалног  плана акције  за децу  града Крушевца за 2025. годину
· Образац број 3. – Изјава о прихватању обавеза потписника / корисника средстава града Крушевца; 
· Прилог број 1. – Листа партнера; 

· Прилог број 2. – Биографије предложеног пројектног тима и тренера
Обавезна пратећа документација
· Копија Статута подносиоца пријаве,
· Копија акта о регистрацији подносиоца пријаве

· Копија акта о регистрацији формалних партнера (важи само уколико су партнери удружења грађана),

· Копија Статута формалних партнера (важи само уколико су партнери удружења грађана),

· Уколико пројекти садрже обуке, радионице, тренинге, предавања, семинаре 
или сличне активности неопходно је да се достави детаљан програм са дефинисаним темама, процесом и предавачима  
· Копија завршног рачуна организације за 2023. годину (за 2024. год. достављају пре потписивања уговора уколико пројекат буде одобрен и уколико удружења грађана  имају потврду од АПР-а о прихваћеном завршном рачуну за 2024. год ) 
· Организације које су основане током 2024. године нису у обавези да доставе завршни рачун
· Ступањем на снагу Закона о изменама и допунама Закона о привредним друштвима („Сл. гласник РС", бр. 36/2011, 99/2011, 83/2014 – др. закон, 5/2015, 44/2018 и 95/2018) укинута је обавеза коришћења печата за привредне субјекте.
Потребно доставити:

· 1- штампани оригинал основне документације која је потписана и оверена печатом (на местима која су за то предвиђена) и 2 штампане копије пријаве са пратећом документацијом, као и ЦД са пријавом и свим прилозима. 
· 2 - попуњен Oбразац 1 и Oбразац 2  доставити нa е-маил  jasmina.kalicanin@krusevac.rs 
Подносиоци пријава морају се стриктно придржавати пријавних формата (фонт Time New Roman, величина 12, ћирилично писмо) и попунити све стране према назначеном редоследу. 

Подносиоци пријава своје предлоге пројеката попуњавају на српском језику. 

Пријавне формуларе треба попунити јасно и прецизно, како би пријаве могле да се процене на најбољи могући начин . 

Пријаве у којима је Основна документација написана руком или писаћом машином неће се сматрати важећим.

3.2. Где и како послати предлоге пројеката
Комплетна пријава (обрасци предлога пројекта заједно са пратећом документацијом и ЦД) се доставља у једној запечаћеној пошиљци, заштићеној од оштећења која могу настати у транспорту. Обавезно раздвојте унутар пошиљке засебно оригиналну пријаву предлога пројекта од копија. Предлог  истог пројекта чија је пријава послата у више коверата, тј. пакета, сматраће се да није испунио формалне услове и неће бити узет у обзир. 

Пријава се шаље поштом на доле назначену адресу: 

Град Крушевац
Газиместанска бр.1
37000 Крушевац

Писарница канцеларија 31
Пријаве послате на било који други начин (нпр. факсом или електронском поштом) или испоручене на другу адресу неће бити узете у разматрање. 
Предња страна коверте мора садржати податке :
П Р И Ј А В А
на Kонкурс за финансирање и суфинансирање програма/пројеката од јавног интереса за имплементацију Локалног  плана акције  за децу  града Крушевца за 2025. годину
	Име подносиоца пријаве 

	Адреса подносиоца пројаве 

	Назив пројекта 


НЕ ОТВАРАТИ ПРЕ ЗАВРШЕТКА КОНКУРСА
Подносиоци пријаве могу проверити да ли је пријава комплетна, тако што ће је упоредити са листом за проверу која се налази у Образцу број 1.
НЕОПХОДНО ЈЕ поред штампане пошиљке , попуњен Oбразац 1 -Пријава на  Kонкурс и Oбразац 2 – Наративни буџет Конкурса  доставити нa е-маил  jasmina.kalicanin@krusevac.rs 

3.3 Крајњи рок за пријем пријава 
Крајњи рок за подношење пријава дат је у тексту конкурса. Благовременом доставом сматра се препоручена пошиљка предата пошти најкасније до наведеног термина, без обзира на датум приспећа у Градској Управи Крушевац.
3.4.Додатне информације 
За сва питања везана за процедуре пријављивања на конкурс заинтересовани се могу обратити путем електронске поште на е-маил: jasmina.kalicanin@krusevac.rs или путем телефона на број 037/440-811, особе за контакт су Јасмина Каличанин и Александра Парезановић .
3.5.Потврда о пријему 
Списак пристиглих предлога пројеката са деловодним бројевима биће постављен на интернет презентацији на адреси krusevac.ls.gov.rs
Сви подносиоци пријава ће по завршетку конкурса бити у писаној форми обавештени о финалним резултатима.
3.5.Обавештење о одлуци о додели средстава
Сви кандидати ће писменим путем бити обавештени о резултатима конкурса и на веб сајту града krusevac.ls.gov.rs 

Одлука да се одбију или не одобре средства ће бити заснована на следећим основама:

· пријава је послата након крајњег рока;

· пријава није била комплетна или није била у складу са наведеним административним условима;
· подносилац пријаве или његов/и партнер/и не испуњава/ју критеријуме везане за статус подносиоца пријаве;

· предлог пројекта не испуњава формалне критеријуме (нпр. активности предложене пројектом нису у оквиру приоритета Конкурса;
· предлог пројекта није био довољно релевантан или финансијски и оперативни капацитети подносиоца пријаве нису били довољни, или су други предлози пројеката сматрани супериорнијим у овом погледу;

· предлог пројекта је сматран технички и финансијски недовољним у односу на одабране предлоге пројекта;

· одлука о одбијању пријаве или о неодобравању средстава је коначна.

Пре него што пошаљете своју пријаву, молимо Вас да проверите да ли је пријава комплетна.
4. ПРОЦЕНА И ОДАБИР ПРИЈАВА
Комисија разматра пријаве и у складу са условима Конкурса, сачињава листу вредновања и рангирања пријављених програма у року од 60 дана од истека рока за подношење пријава.

Листа се објављује на званичној интернет страни krusevac.ls.gov.rs и порталу е-Управа.


Учесници конкурса имају право увида у поднете пријаве и приложену документацију у року од три радна дана од дана објављивања листе из става 1. овог члана.


На листу из става 1. овог члана учесници конкурса имају право приговора у року од осам дана од дана њеног објављивања. Приговор се подноси Комисији.

Одлуку о приговору, која мора бити образложена, Комисија  доноси у року од 15 дана од дана његовог пријема.

  Пре доношења Предлога Одлуке Комисија може подносиоцу пријаве предложити да изврши одређене измене у програму у погледу активности и трошкова њихове реализације.
 О спроведеном поступку Комисија води записник и доноси Предлог Одлуке о избору програма који ће се финансирају или суфинансирају из буџета града, и исти доставља Градском већу града Крушевца ради доношења Одлуке о финансирању и суфинансирању програма из буџета града Крушевца у текућој години.

Сви пристигли предлози пројеката  ће бити процењени у складу са следећим критеријумима: 
(1) Административна провера 
· Провера да је пријава комплетна, односно да ли је поднета целокупна документација у складу са листом за проверу. 

· Провера да ли подносилац пријаве, партнери и пројекат задовољавају критеријуме постављене у општим смерницама 

(2) Процена квалитета предлога пројекта и финансијска процена 
Процена квалитета предлога пројекта, укључујући предложени финансијски план пројекта , биће спроведена у складу са   критеријумима: 
· Финансијски и оперативни капацитет; 

· Релевантност; 

· Методологија; 

· Одрживост пројекта; 

· Буџет и рационалност трошкова. 
Са подносиоцима предлога пројеката чији програми/пројекти буду одабрани за финансирање или суфинансирање у 2025. години Начелник градске управе  града Крушевца потписаће уговор о финансирањ уили суфинансирању којим ће се детаљно дефинисати права и обавезе уговорних страна.

Фебруар 2025.

